CELEX: 52012JC0031
Language: ro
Date: 2012-11-08
Title: Propunere comună de REGULAMENT AL CONSILIULUI de modificare a Regulamentului (UE) nr. 101/2011 din 4 februarie 2011 privind măsuri restrictive îndreptate împotriva anumitor persoane, entități și organisme având în vedere situația din Tunisia

|
			
		
		
		52012JC0031
		
			Propunere comună de REGULAMENT AL CONSILIULUI de modificare a Regulamentului (UE) nr. 101/2011 din 4 februarie 2011 privind măsuri restrictive îndreptate împotriva anumitor persoane, entități și organisme având în vedere situația din Tunisia /* JOIN/2012/031 final - 2012/0318 (NLE) */
			
				
		
		
			
			   	EXPUNERE DE MOTIVE
(1)              
La 31 ianuarie 2011, Consiliul a adoptat Decizia 2011/72/PESC
a Consiliului privind măsuri restrictive îndreptate împotriva anumitor
persoane și entități având în vedere situația din Tunisia.
(2)              
Decizia 2012/…/PESC a Consiliului din … prevede o
modificare a derogărilor introduse prin articolul 1 din Decizia 2011/72/PESC
a Consiliului în sensul extinderii domeniului de aplicare al acestora pentru a
permite deblocarea fondurilor sau a resurselor economice în cazul în care
acestea sunt necesare pentru respectarea unei decizii judiciare sau
administrative pronunțate în UE sau a unei decizii judiciare care poate fi
pusă în executare într-un stat membru.
(3)              
Pentru punerea în aplicare a acestei decizii este
necesară modificarea Regulamentului (UE) nr. 101/2011 din 4 februarie 2011
privind măsuri restrictive îndreptate împotriva anumitor persoane,
entități și organisme având în vedere situația din Tunisia.

(4)              
Articolul 9 din Regulamentul (UE) nr. 101/2011 se
referă la furnizarea de informații de către persoane,
entități și organisme pentru a facilita respectarea acestuia. În
conformitate cu articolul 9 alineatul (2), orice informație furnizată
sau primită se utilizează numai în scopul pentru care a fost
furnizată sau primită. Prin această modificare se clarifică
faptul că acest lucru nu împiedică statele membre să furnizeze
astfel de informații Tunisiei sau altor state membre în conformitate cu
legislația națională pentru a ajuta la recuperarea unor active
însușite în mod ilegal, în anumite împrejurări. 
(5)              
Înaltul Reprezentant al Uniunii pentru afaceri
externe și politica de securitate și Comisia Europeană propun
modificarea în consecință a Regulamentului (UE) nr. 101/2011.
2012/0318 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr. 101/2011
din 4 februarie 2011 privind măsuri restrictive îndreptate împotriva
anumitor persoane, entități și organisme având în vedere
situația din Tunisia

CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215, 
având în vedere Decizia 2011/72/PESC a
Consiliului din 31 ianuarie 2011 privind măsuri restrictive îndreptate
împotriva anumitor persoane și entități având în vedere
situația din Tunisia[1].
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (UE) nr. 101/2011
din 4 februarie 2011 privind măsuri restrictive îndreptate împotriva
anumitor persoane, entități și organisme având în vedere
situația din Tunisia[2]
pune în aplicare măsurile prevăzute în Decizia 2011/72/PESC a
Consiliului. 
(2)       Decizia 2012/…/PESC a
Consiliului din … prevede o modificare a Deciziei 2011/72/PESC a
Consiliului pentru a permite deblocarea fondurilor sau a resurselor economice
înghețate în cazul în care acestea sunt necesare pentru respectarea unei
decizii judiciare sau administrative pronunțate în UE sau a unei decizii
judiciare care poate fi pusă în executare într-un stat membru.
(3)       Articolul 9 din Regulamentul
(UE) nr. 101/2011 al Consiliului se referă la informațiile care
trebuie furnizate de persoane, entități și organisme
autorităților competente ale statelor membre, care trebuie transmise
Comisiei pentru a facilita respectarea dispozițiilor regulamentului. În
conformitate cu articolul 9 alineatul (2), orice informație furnizată
sau primită se utilizează numai în scopul pentru care a fost
furnizată sau primită. Acest lucru nu trebuie să împiedice
statele membre să furnizeze astfel de informații Tunisiei sau altor
state membre în temeiul legislației naționale, dacă acest lucru
este necesar și exclusiv în scopul ajutării la recuperarea unor
active însușite în mod ilegal. 
(4)       Prin urmare, Regulamentul
(UE) nr. 101/2011 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 101/2011 se
modifică după cum urmează:
(1)                   
Articolul (5) se înlocuiește cu următorul
text:
„Articolul 5
1. Prin derogare de la dispozițiile
articolului 2, autoritățile competente ale statelor membre
menționate pe site-urile web enumerate în anexa II pot autoriza deblocarea
anumitor fonduri sau resurse economice înghețate, dacă sunt
îndeplinite următoarele condiții:
(a) fondurile sau resursele economice fac obiectul
unei hotărâri arbitrale pronunțate înainte de data la care persoana
fizică ori juridică, entitatea sau organismul menționat la
articolul 2 a fost inclus în anexa I, al unei hotărâri judiciare ori
administrative pronunțate în UE sau al unei hotărâri judiciare care
poate fi executată în statul membru în cauză, înainte sau după
data respectivă;
(b) fondurile sau resursele economice vor fi
utilizate exclusiv pentru a satisface pretențiile garantate printr-o
astfel de hotărâre sau a căror valabilitate este recunoscută
printr-o astfel de hotărâre, în limitele stabilite de actele cu putere de
lege și normele administrative aplicabile care reglementează
drepturile persoanelor care formulează astfel de pretenții;
(c) hotărârea nu este în beneficiul unei
persoane fizice sau juridice, al unei entități sau al unui organism
menționat în anexa I;
(d) recunoașterea hotărârii respective
nu contravine ordinii publice a statului membru în cauză.
2. Autoritatea competentă informează
autoritățile competente ale celorlalte state membre și Comisia
cu privire la orice autorizație acordată în temeiul prezentului
articol.”
Articolul 2
(2)                   
La articolul 9 se inserează următorul
alineat (3):
„(3)    Alineatul (2) nu împiedică statele
membre să furnizeze aceste informații în conformitate cu
legislația lor națională Tunisiei și altor state membre,
dacă acest lucru este necesar și exclusiv în scopul ajutării la
recuperarea unor active însușite în mod ilegal.” 
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L 28, 2.2.2011, p. 62.
[2]               JO L 31, 5.2.2011, p. 1.